CELEX: C2004/262/32
Language: sl
Date: 2004-10-23 00:00:00
Title: Zadeva C-352/04: Predlog za sprejem predhodne odločbe na podlagi sklepa Verwaltungsgericht Köln (Nemčija) z dne 30. junija 2004 v zadevi mdm Versandservice GmbH proti Republiki Nemčiji, vabljena: Deutsche Post AG

23.10.2004   
            
            
               SL
            
            
               Uradni list Evropske unije
            
            
               C 262/19
            
         Predlog za sprejem predhodne odločbe na podlagi sklepa Verwaltungsgericht Köln (Nemčija) z dne 30. junija 2004 v zadevi mdm Versandservice GmbH proti Republiki Nemčiji, vabljena: Deutsche Post AG
   (Zadeva C-352/04)
   (2004/C 262/32)
   Verwaltungsgericht Köln je s sklepom z dne 30. junija 2004 v zadevi mdm Versandservice GmbH proti Republiki Nemčiji, vabljena: Deutsche Post AG, ki ga je sodno tajništvo prejelo dne 16. avgusta 2004, Sodišču Evropskih skupnosti predložil predlog za sprejem predhodne odločbe.
   Verwaltungsgericht Köln predlaga Sodišču, da odloči o naslednjem vprašanju:
   Ali je člen 47(2) v zvezi s členom 95 PES v zvezi s členom 12(alinea 5) v zvezi s členom 7(1) Direktive Evropskega parlamenta in Sveta 97/67/ES (1), ki je bila spremenjena z Direktivo 2002/39/ES (2), treba razlagati tako, da je tedaj, ko izvajalec univerzalnih storitev uporablja posebne tarife za poslovne stranke, ki vnaprej sortirane poštne pošiljke oddajo v poštno mrežo na drugih točkah prenosne verige kot na točkah dostopa, izvajalec univerzalnih storitev dolžan uporabiti te posebne tarife tudi za tista podjetja, ki dvignejo poštne pošiljke pri pošiljatelju in jih na isti točki dostopa in pod istimi pogoji kot poslovne stranke vnaprej sortirane oddajo v poštno mrežo, ne da bi jim izvajalec univerzalnih storitev smel to odreči, upoštevajoč, da je zavezan k nudenju univerzalnih storitev?
   
      (1)  UL L 15, 21.1.1998, str. 14.
   
      (2)  UL L 176, str. 21.